ไม่ได้กินมานานเกือบ10ปี ลืมไปแล้วว่าเน้นอาหารแบบไหน จำได้ล่าสุดตอนเด็กคือหมูย่างอร่อยโคตรแค่นั้น เข้าใจว่ามีอาหารจานหลักเยอะ แต่จริงๆก็ไม่เพราะที่นี่เน้นปิ้ง

เนื้อสัตว์คุณภาพดี หมักซอสเกาหลีอร่อย น้ำจิ้มมีสไตล์ไม่เหมือนใคร ที่ชอบมากที่สุดคงเป็นซี่โครง ตามมาด้วยเบคอน และ เนื้อชิ้นทั้วไป
ถ่านร้อนดีไม่มอดเลย สุกไว ควันเยอะ 

สั่งอย่างมากินเล่น คือซุปเผ็ดเต้าหู้ กับ ผัดเส้นชิราตากิ 
รสชาติของซุปนั้นตามสไตล์เกาหลีเลย แปลกๆลิ้นเหมือนจะไม่กลมกล่อมแต่ซดไปซดมาก็อร่อยดี ไม่ค่อยเผ็ดเท่าไหร่ คาดหวังไว้ว่าเผ็ดมากเพราะชอบ ตอนแรกลังเลระหว่างซุปหอยกับซุปเต้าหู้ แต่สุดท้ายซุปเต้าหู้ก็มีหอยตลับและปลาหมึกอยู่ดี

ส่วนผัดเส้นชิราตากิ ชอบเส้นอยู่แล้ว ชอบมากเพราะไปกินครั้งแรกที่เกาหลีแล้วรู้สึกว่ามันเป็นวุ้นเส้นที่อร่อยมาก 

ยังไม่พอยังจะสั่งอีกเมนูหนึ่งเป็นหมูสามชั้นกับกิมจิแต่จำชื่อเมนูไม่ได้ กิมจิให้มาเยอะมากและรสชาติอร่อยมาก แต่หมูสามชั้นไม่เหมือนในเมนู ภาพในเมนูดูเนื้อมันฉ่ำๆ แต่ว่าของจริงมันดูแห้ง เหมาะเป็นกับแกล้ม

ทานแล้วเดินเลนในห้างต่ออีกจนถึงบ้าน คอแห้งมากๆ ไม่รู้แห้งเพราะอะไร สงสัยจะเป็นพวกผงหมัก 
